
Josip Pleadin (Kroatujo) 


€' ENLAĈANBRO 


Valizo peza 

penso freneza ... 

La ĉambro 111. 

Lito kompleza ... 

Sub silka dormvesto 
mallarĝa talio. 

Ho, Dio ... 

Vi estas mia ĉio! 

Mistera amo ardbrulas, 
koketas vi en sonĝo kaj realo ... 
Kuŝo ... kunkuŝo, 

buŝo apud buŝo. 

Lipoj en koloro de tulipoj, 
miaj karesoj sur viaj ripoj. 
Modera kunesto 

fariĝas festeno 

por sentoj kaŝitaj, 

por sentoj revitaj, 

kaj por tiuj amkoloraj, 
florantaj, maturaj, doloraj ... 
Fantasta kuraĝa mondo 

kaj via blondo ... 

Mirakla beno de la sorto 
sen Vorto, sen Zorgo ... 

Ĉe via brusto alpremita 

per amo mi estis premiita 
en ĉambro 111. 

Per amo forta kaj pasia, 
kvazaŭ mem dioj plenumus ĝin. 
Ruĝas sango de vitoj 


en glasoj surtable ... 

Sonoj de noktaj busoj 

sufokas la sonojn de amorado. 
Mortas la sonoj, 

naskiĝas nova tago 


en malplena ĉambro 111. 





Erzsebet Tuboly (Hungarujo) 

eksterordinare 
varmega vetero 


Mortiga Suno 
Belegajn verdajn kampojn 


Igas dezerto 


Cikonudoj 
Staradas en la nesto. 


Tridek sep gradoj. 


Ĉe vojorando 
Jen sekiĝantaj ranoj. 


Kion atendi? 


Varmega vento 


Turmentas la arbaron. 


Falas folioj. 





Helena Tylipska (Italujo) 





La nokto aliras sunleviĝon: 


Unu alia nokto sendorma 


Plenigis menson de pensoj. 


Ĉiele muĝis aviadiloj 
Flugantaj sud-orienten 


Por vakigi siajn ventrojn. 


Iuj priploras la mortintojn, 
Dion de milito malbenas 


Kaj ties servantojn. 


Prenu iom, de mi, 
da mia liberec”, 
kiun mi ne eluzis, 
donu ĝin al la vivaj, 


kiuj pacon ne konas ; 


—Unu manplenon da PACO. 





Chico Buarque de Hollanda 


in suke, kun konnkina 


(Kantteksto ) 
Kun suker', kun korinklino, konfitaĵon kun 
rafino 
de l” kutim” por vi mi faris. Ĉu por vi? 
Belvestita per kompleto vi eliras sen kis-peto, 


sed la mison ne riparis. 


Ke vi estas laboristo, diras vi, kaj ke por 


“gisto” 

vivotena Vi jam Iras. Kredu mi... 
Sur la voj” al la laboro ĉiu bar' sen ferma horo 


multe pli por vi altiras. Ne kredas mi! 


Scias mi tie kunsido ja okazos sub egido 

de pasiflama futbal, 

kaj por gvatad' al la jupoj de knabin-pasantaj 
grupoj, 

ĉu ne natura regal'? 


Venas nokt' kun glas-multopo, alte ĝoja “ma 
non tropo” 

ĉu ne volos kanti vi? 

Kaj sur alumet-skatolo novamik' kun kia volo 


taktos sambon Je defi”. 


Nokt' vin hejmen finirigas, kvazaŭ do infan' 
prodigas 

vi kun pardonpetoj mil. Kredu mi... 

Ke ne plu vi min ĉagrenos, ke alie vi sintenos, 


diras vi ja kun humil'. 


Kaj vidante vin tielan, lacan, ĉifonulnivelan, 

ĉu sinĝeni devas m1? Ho ne mi! 

Via manĝo Jam tuj pretas, kaj de vi mi kison 
petas 

brak-aperte nu al vi. 

“ Chico Buarque estas unu el plej fertilaj 

brazilaj komponistoj de popularaj kantoj. 

Lastatempe ankaŭ montris sian talenton kiel 


verkiston. 

Ferreira Gullar 


Momenton 


Jen mi miece 





Senmemkona 

nelaŭsinmemvolinta 


senkomenca 


senfina 


Jen mi miece 


seneca 


neni-memora 


senscia 


Laŭ la tekstoellaboro 

Jen mi kaj skeĉo 

Kaj sen metaforo 
“Ferreira Gullar estas brazila poeto iam 
indikita al literatura nobelpremio pro 
inventivo de liaj versoj kie paralele ĉeestas 


deca inklino al sociaj kaŭzoj. 





Elportugaligis 
Ŭel (Brazilo) 





Jose Moreno Hurtado kaj 
Luis Moreno Salguero 





Sur tute dezerta plaĝo, ni du naĝis en liber', 


kaj mia gitaro sonis nur por vi Elizabet'. 
Sur tute dezerta plaĝo, ni du naĝis en liber', 


kaj mia gitaro sonis nur por vi Elizabet'. 


Prenu la ĉapelon, surmetu ĝin. 
Sunas kaj la plaĝo atendas nin. 
Prenu la ĉapelon, surmetu ĝin. 


Sunas kaj la plaĝo atendas nin. 

Ĉiribiribf po po pon pon... 
Ĉiribiribf po po pon pon... 


Sur la sablo jen vian nomon mi skribis, sed 
ĝin mi mem 

forviŝis por ke neniu tretu ĝin, Elizabet'. 
Sur la sablo jen vian nomon mi skribis, sed 
ĝin mi mem 


forviŝis por ke neniu tretu ĝin, Elizabet'. 


Prenu la ĉapelon, surmetu ĝin. 
Sunas kaj la plaĝo atendas nin. 
Prenu la ĉapelon, surmetu ĝin. 


Sunas kaj la plaĝo atendas nin. 


Ĉiribiribf po po pon pon... 
Ĉiribiribf po po pon pon... 


La luno ĵaluze palis, la steloj lumetis for, 
dum viaj okuloj brilis kaj galopis mia kor'. 
La luno ĵaluze palis, la steloj lumetis for, 


dum viaj okuloj brilis kaj galopis mia kor'. 


Prenu la ĉapelon, surmetu ĝin. 
Sunas kaj la plaĝo atendas nin. 
Prenu la ĉapelon, surmetu ĝin. 


Sunas kaj la plaĝo atendas nin. 


Ĉiribiribi po po pon pon... 
Ĉiribiribi po po pon pon... 


Originala titolo: Maria Isabel 


Tradukis 

Heinz Kahlau 























Mi amas vin 


signifas ankaŭ: 
Venu, 


gedormu kun mi. 


Ĝi povas signifi ankaŭ: 
Lasu nin havi infanojn. 
Mi amas vin. 

Mi estas 

tre volonte ĉe vi. 

Lasu nin esti kune 


ĝis la entombigado. 


Mi amas vin 

signifas ankaŭ: 

Estu bone al mi, 
faciligu la vivon al mi, 
kiun mi ne majstras. 

Se mi estus sola, 
mankus al mi la kuraĝo. 
Mi amas vin, 


faru, ke ĝi sukcesu al ni. 


Mi amas vin, 

signifas ankaŭ: 

Fierigas min, 

ke vi deziregas min 

pli ol aliajn. 

Kaj, ke vi al mi, nur al mi 
kaj al neniu alia 

kun ĉio, kio vi estas, 


apartenas. 

Mi amas vin 

povas signifi: 
Bonvolu, estu tiel 

kiel mi vidas 

la alian, 

kiun mi serĉas. 
Plenumu miajn revojn, 
ĝojigu min, 

por ke mi konfirmite 


iru tra la vivo. 


Mi amas vin, 

signifas ankaŭ: 

Mi volas esti tiel, 

kiel vi bezonas min - 

mi volas fariĝi via ombro. 
Tiom utila estas neniu al vi, nur 
mi 

povas fari Ĉion por VI 


sur tiu ĉi Tero. 


Mi amas vin 

signifas ĉiam: 

Mi volas havi 

VIn por 1O, 

kiu promesas feliĉon al mi. 
Kelkfoje el tio ekestas: 

Ni amas nin. 

Nur tiu frazo 


Vere gravas. 


elgermanigis 


Cezar (Germanujo) 





Paŭlo Sena (Brazilo) 


DUFLANKA 
Li ELEKTO 


Blankaj blovoj plenplenaj de plumoj 





Kontraŭ kisoj rozruĝaj kaj ravaj. 
Palaj pajloj dancante sur dunoj 


Kontraŭ kruroj de korpoj tre grasaj. 


Neĝaj ŝafoj en marĉoj malhelaj. 
Sanktaj movoj de vestoj malpuraj. 
Reĝaj tronoj sur bazoj danĝeraj. 


Cirklaj ĉambroj, "jes ja!”: kvarangulaj! 





HISTORIO DE 
(MAL)KONVENA SILENTO 


Pensoj kunfluiĝis en rondan kunsenton: 
La malsimileco ne nepre necesis. 
La buŝoj sin fermis timante ofendojn, 


Ĉar en akvoglas” la pensar” jam tempestis. 


Sed oni aŭskultis, ke l' fundan silenton 
Silentigis kava kri”, kiu ne ĉesis; 
Kiu daŭris, kiu la mensajn defendojn 


Frakasis... kaj nubo de dubo ne restis. 


ye 
. Z OD = 


= == 
=. “MT 

Xu Zhimo (1897-1931) 





ĝojo de heĝero 


Se estas mi neĝero, 

mi plume flirtas en aero. 
Mi certas pri direkto mia— 
Jen flirtas, flirtas, flirtas 
al ĝusta loko sur la tero. 


Mi celas ne al malhela valo, 


nek al montet' kun trista la vualo 
nek al soleca strato por mizero— 
jen flirtas, flirtas, flirtas— 


Hej, mi ja direktiĝas en trafalo! 


Mi dancas elegante kun espero, 
Celante al kvieta la loĝejo, 

atendas ŝian enĝardenan promenadon— 
jen flirtas, flirtas, flirtas— 


Ah, ŝi aromas je ume-petalo. 


Tiame mi per mia korp-leĝero 

Alkroĉiĝas al ŝia vest-ekstero, 

proksime al ŝia milde ondetanta 
brust-tenero — 

mi dissolviĝas, dissolviĝas, dissolviĝas— 

en ŝian milde ondetantan brust-teneron! 


Elĉinigis 
Vejdo (Ĉinio) 





== 

de 7,34,446 silaboj, laŭ rimaranĝo a,xa,xxa (x 


= senrima) 





Ĉineske 


Eto (Ĉinio) 


Vagabonda kantisto 


—laŭ ĉineska skemo Yexingchuan“ 


I. 
ekde mia forvetur” 
mi kovras 
per mia spur” 
vojojn montajn 
kaj laŭrojajn 


por fola aventur' 


sur vasta step' sen mezur” 
mi dormas 
Jen kun plezur' 
en malgranda 
movebla tend” 


en la venta murmur” 


II. 
nokte sub la klara lun” 
mi ludas 
per verda jun” 
la gitaron 
kor-trankvile 


ĉe kvieta lagun' 


bela knabino ho nun 
ne amas 
min per brakum' 
ĉar mi morgaŭ 
vagabondos 


ree sen via kun” 


“Yexingchuan (nokta ŝipvojaĝo): 


fiksforma poemo el du strofoj kun ses versoj 


xY 


Kr 


Sabla Ŝtormo 


—laŭ ĉineska skemo Daolianzi“ 


bruneta 
vualo 
kun fajna sabla falo 
pendas super rivero 


tero kaj loĝkvartalo 


forfuĝas 
la homoj 
per sableroj la domoj 
kovriĝas hermetike 


sub prem' de sablaj vomoj 


kial do 
al mondo 
terura sabla ondo 


ofte faras atakojn 


nur homar” kun respondo 





Cindy Mckee (Usono) 


TI AIOMEnto mar 


—laŭ ĉineska skemo Daolianzi“ 





Persiko 
en teo. 
En gorĝo Jubileo. 
Mi ne mokas suferojn 


nek deliras per neo. 


Persiko 
en teo, 
ĝoja en spontaneo. 
Mi ne konas la ravon, 


fajfas pri panaceo! 


Persiko 
en teo, 
deĉina du-ŝoseo 
amoras mian langon, 


igas nunon solkreo. 






Ko 


(Kanto de 
fiksforma poemo el 5 versoj de 33,7,77 silaboj, 


“Daolianzi lavantino): ĉina 


laŭ rimaranĝo xa, a, xa (x=senrima) 


Yanke (Ĉinio) 


Nokta nebulo 


—laŭ ĉineska skemo Caisangzi“ 


falas nokta nebulo 


tre leĝera 

tre himera 


super fluo rivera 


lampoj lumas en svago 
Jen prospera 
jen malvera 


kun koloro butera 





“Caisangzi (moruskolektanta knabino): ĉina 
fiksforma poemo el du strofoj kun po kvar 
versoj de 74,4,7 silaboj, laŭ rimaranĝo de xa, 
a,a. (x=senrima ) 

Anteo (Cinlo) 


EE or 
i 


ka Ludo fatala 


li mortis en kampo de sorgo. tie troviĝas 





lagetoj,rivero kaj monteto. li sin mortigis 


trinkante insekticidon. la kvar membroj 
etendiĝis, kaj la okuloj malfermiĝis. kvazaŭ li 
aprezus la bluan ĉielon kuŝante sur la dorso 
inter sorgoplantidoj. ĉe la korpo troviĝis 
kuloteto. strange! ĉar li neniam surhavis 
kuloteton. 

Jesi tiel aprezis la similan ĉielon antaŭ 
nelonge,kune kun la najbara vidvino. ili kune 
sin lavis en unu el la lagetoj ĉe la digo de la 
rivero. kaj la monteto gardis ilian agadon for 
de ebla rigardo. vespere la vilaĝanoj trans la 
monteto preparis sian manĝon. al 1li du nur la 
subiranta suno trans la rivero ridetis kun moko 
kuŝis 


kaj malico. ili en la kampo de 


sorgo,parolante pri nuboj, vento, 


kalabaskukurbo, fonto. ili volis fariĝi nuboj 
sur la ĉielo;vento estus ilia veturilo. por li ŝiaj 
estis kalabaskukurboj 


mamoj freŝaj 

kaj al ŝi plaĉis lia ejakulado kiel fonto. 

fakte ili ne estis pekaj. li helpis ŝin en multaj 
aferoj;Ŝi estis lia konsilanto kaj li ŝin bezonis. 
25jara li restis sola, dum 30jara ŝi vidviniĝis 
antaŭ 3 jaroj kaj havis du infanojn. 
lhaflanke,en la familio troviĝis 6 gefratoj;la 
patro mortis pro la hepata kancero;kiel la plej 
aĝa filo li ne kapablis bone vivteni la familion. 
bebo,kaj la 
patrino,malsanema. pro la propra peza ŝarĝo 
de la 


geedziĝi,speciale ĉar li suferis je favo kaj 


la plej juna frato estis 


famiiojli €-me povis facile 
leporlipo. 

virinoj en la vilaĝo ofte prenis nealtan lin kiel 
simion. somere 1li demetis lian kuloton sur la 
draŝejo iam kaj iam,kaj ĵetis ĝin sur la 
tegmenton de la grentenejo. ĉiufoje ili ridegis 
vidante ke li nuda grimpas sur la pajla domo. 
kaj de tempo al tempo viroj petis lin nudigi sin 
kiam ili kune akvolevis sur norio. ĉiuokaze li 
ne koleris. li estis dankema ĉar en la aĝo de 12 
Jaroj li suferis je uretra kalkuluso kaj la 
vilaĝanoj kolektis monon por ke li ricevu 
operacion en urbo. de tiam lia peniso estis 
komuna aĵo kiun la pliaĝaj vilaĝanoj povis 
vidi laŭplaĉe. tiu ĉi regulo validis de lia 
knabeco ĝis lia juneco;la vilaĝanoj estis okulaj 
testantoj pri lia maturiĝo — la ŝanĝado de lia 
pubo. 

post kiam li fariĝis tute matura,detenante sin 
de la nudiga ludado ŝatata de la virinoj 
kiuj,rilative pli maljunaj ol ŝ1,nokte povis ludi 
sian edzon,okaze de la koboldaĵoj la vigla 
vidvino ankaŭ iam subrigardis lian seksilon 
kun ĉiam malkaŝita glano. eble li sin 
masturbis tro ofte. dum lia knabeco ĝi ne estis 
tia. kompare,ĝi aspektis multe pli longa kaj 
dika ol tiu de ŝia edzo,„kaj pli bela ol la vizaĝo 
de la posedanto. 

iom Interkompatiĝante,lli ekludis la penison 
nepublike. tion li ŝatis. ankaŭ ŝi. sed nur per la 
manoj. Ŝi ne permesis al li tuŝi Siajn 
sekretaĵojn kaj li ankaŭ ne petis de ŝi la 


reciprokon. 

iutage,li vidis ke ŝi sin karesas la partojn ĉe 
sinbanado. kiel allogaj la mamoj kaj la pubo! 
absolute ekster lia kapablo priskribi. 

poste li provis palpi la partojn kiam ili private 
ludis. neatendite Ŝi ne rifuzis. tamen li neniam 
scius kison kaj ŝi ne volis kisi kun li ĉar li 
havis la naŭzan leporlipon. 

kaj pli poste ŝi lasis lin eniri ŝian korpon. 

li volis kunvivi kun ŝi. sed ŝi hezitis. jes,VIVO 
estas ne nur amorado. 

amorado inter normaluloj estas ordinara,tamen 
ĉe la ĉarma vidvino kaj la fava 
leporlipulo,skandalega. oni dubis aŭ Ŝi tentis 
lin aŭ li ŝin perfortas. 

lian aferon la tuta vilaĝo sciis. la virinoj ne 
plu demetis lan kuloton,konsiderante ke li 
Jam ne estas pura. la viroj ne plu postulis ke li 
sin nudigu ĉar ili timis ke la nudigo ofendus la 
vidvinon. 

la vidvino ne plu ludis kun li. 

krom sinmasturbado li povis fari nenion. 
iufoje kiam li naĝis en la rivero en la lumo de 
la subiranta suno,„li intencis meti sian penison 
en la piĉon de bovineto,kkiu ĝuis la 
malvarmeton de la akvo. 

post kelkaj tagoj viro diris al li ke knabino en 
la najbara vilaĝo volontas edzigi lin. laŭ la 
viro ŝi estis milda,laborema,ne nur sana sed 
ankaŭ forta. la okuloj estis grandaj kaj la 
hararo, longa. 

la espera fajro ekrebrulis en lia koro. li 
senpacience demandis: 

- kiam kaj kie mi povos renkonti ŝin? 

- morgaŭ vespere sur la sablaĵo sur la rivero. 
tien li iris kaj atendis horon. 

finfine troveblis nur la bovineto kiun li intenci 
priamori! 

li ne estis tro saĝa. kio okazis? kial tiel? dum 
duonnokto li ne povis eltrovi la solvojn. 
noktomeze li ne plu toleris la obsedon. ŝtele 
kiel antaŭ monatoj,li eniris la korton post la 
domo de la vidvino. ĉifoje ŝ1 ne malfermis la 


pordon. sed trans la pordo ŝi solvis liajn 

demandojn: ho,malsaĝulo,li hazarde vidis vian 
fiagon kun la bovineto kaj volis fari svatadon. 
ŝia tono restis dolĉa kiel antaŭe. sed li ne 
sentis konsolon similan al la antaŭaj. ĉe la 
disiĝo li forprenis ŝian kuloteton de sur la 
bambu-stango en la korto. 

dum la postnoktomezo li estis sendorma. 
pensante pri la vidvino kaj flarante la 
kuloteton,li sin masturbis plurfoje. 

tro laca kaj korpe kaj kore,li ne iris labori en la 
mateno. tagmeze,la familianoj lin riproĉis kaj 
skoldis rigore. 

spite al ĉio,li elhejmiĝis nur vespere. 
kunportante la kuloteton kaj botelon,„li eniris la 
kampon de sorgo. 

baninte sin en la lageto, li sin masturbis 
lastafoje kaj ejakulis sur la kuloteton,en pura 
maniero. li sin revestis kaj levis la botelon. 
kiam vilaĝanoj trovis la kadavron post unu 
tagola kuloteto montriĝis pura krom la 
spermomakulo — sur kaj ĉirkaŭ ĝi ne troviĝis 
formikoj aŭ aliaj insektoj,danke al tio ke ĉe ĝi 


kuŝis la botelo kun iom da insekticido. 

Maupassant (1850-1893) 





(1882) 

Al J.-K. Huysmans 
Post la vespermanĝo ni resupreniris sur la 
ferdekon. Antaŭ ni, neniu tremeto agitis la 
akvosurfacon de Mediteraneo, kiun kvieta 


granda luno muaris. La vasta marŝipo glitis 

elĵetante sur la ĉielon, kiu ŝajnis prisemita de 
steloj, dikan serpenton el nigra fumo; kaj 
malantaŭ ni, la tute blanka akvo, movata de la 
rapida trairo de la peza ŝipo, batadata per la 
helico, Sŝaŭmis, ŝajnis tordiĝi, movis tiom da 
helaĵoj, ke oni dirus bolantan lunlumon. 

Ni estis ses aŭ ok sur la ferdeko, silentaj, 
admirante kun la rigardo turnata al 
malproksima Afriko, kien ni iris. La ŝipestro, 
kiu fumis cigaron meze de ni, subite reekis la 
konversacion komencitan dum la 
vespermanĝo. 

— Jes, tiun tagon mi timis. Mia marŝipo, batata 
de la maro, restadis dum ses horoj kun tiu 
roko en la ventro. Feliĉe, ke vespere, ni estis 
savitaj de angla karboŝipo, kiu ekvidis nin. 
Tiam granda viro, kun brula vizaĝo, 
aspektante serioza, unu el tiuj viroj, kiujn oni 
konscias ke ili trapasis longajn nekonatajn 
landojn, meze de senĉesaj danĝeroj, kaj kies 
trankvila rigardo ŝajnas konservi, en sia 
profundeco, ion de la strangaj pejzaĝoj, kiujn 
li vidis; unu el tiuj viroj, kiujn oni divenas 
trempitaj en la kuraĝo, unuafoje parolis: 

— Vi diras, kapitano, ke vi timis; mi tute ne 
kredas tion. Vi eraris koncerne la vorton kaj la 
sensacon kiun vi sentis. Fronte al prema 
danĝero, energia viro neniam timas. Li estas 
emociata, maltrankvila, anksia; sed la timo 
estas alia afero. Ridante la ŝipestro reparolis: 

— Ĉu? Mi ja diris al vi, ke mi timis. 

Tiam la viro, kun la sunbrunigita vizaĝo, 
prononcis per malrapida voĉo: 

— Permesu al mi, ke mi komprenigu min! La 
timo (kaj eĉ la plej maltimemaj homoj povas 
timi), estas terura 10, kruelega sensensacio, 
kiel dispartiĝo de la animo, forloga spasmo de 
la penso kaj la koro, kies nura memoro donas 
angorajn tremetojn. Sed tio okazas, kiam vi 
estas brava, nek antaŭ atako, nek antaŭ la 
neevitebla morto, nek antaŭ ĉiuj konataj 
formoj de la danĝero: tio okazas nur en iuj 
nenormalaj cirkonstancoj, sub iuj misteraj 


influoj fronte al konfuzaj riskoj. La vera timo, 

estas io kiel svaga rememoraĵo de la iamaj 
fantastaj teruraĵoj. Homo, kiu kredas al la 
fantomoj, kaj imagas al si ekvidi nokte aperon, 
devas senti la timon kun ĝia plena horora 
teruro. 

Persone, mi spertis la timon meztage, antaŭ 
ĉirkaŭ dek jaroj. Mi denove sentis ĝin, la 
lastan vintron, dum decembra nokto. 

Kaj tamen mi travivis multe da hazardaĵoj, 
multe da aventuroj kiuj ŝajnis mortigaj. Mi 
ofte interbatiĝis. Ŝtelistoj forlasis min kiel 
mortinto. En Ameriko, kiel ribelanto, oni 
kondamnis min al la pendumado, kaj sur la 
Ĉinaj marbordoj oni ĵetis min en la maron de 
la ferdeko de marŝipo. Ĉiufoje mi kredis min 
nesavebla, kaj tuj mi rezignacus, ne 
kormoliĝante kaj eĉ bedaŭrante nenion. 

Sed la timo ne estas tio. 

Mi antaŭsentis ĝin en Afriko. Kaj tamen ĝi 
estas infano el la Nordo; la suno disigas ĝin 
kiel nebulon. Bone rimarku tion, Sinjoroj. Ĉe 
la Orientanoj, la vivo tute ne gravas; oni tuj 
rezignacias, la noktoj estas klaraj kaj 
malplenaj de la preme mallumaj maltranviloj, 
kiuj hantas la cerbojn de la malvarmaj landoj. 
En Oriento, oni povas koni la panikon, sed oni 
nescias la timon. 

Nu! Jen kio okazis al mi sur tiu Afrika tero. 
Mi trairis la grandajn dunojn sude de Ouargla 
[UŬargla]. Estas unu el la plej strangaj landoj 
en la mondo. Vi konas la glatan sablon, la 
rektan sablon de la senfinaj plaĝoj de la 
Oceano. Nu! Imagu al vi la Oceanon, kiu estus 
fariĝinta sablo meze de uragano; 1Imagu 
senbruan ŝtormon de senmovaj ondoj el flava 
polvo. Ili altas kiel montaroj, tiuj neegalaj, 
malsamaj ondoj, starigitaj simile al furiozaj 
fluaĵoj, sed ankoraŭ pli grandaj, kaj striitaj kiel 
la muaro. Sur tiun furiozan, mutan, 
nemovantan maron, la arda suda suno verŝas 
sian rektan kaj neeskapeblan flamon. Necesas 
grimpi tiujn ondojn el ora cindro, malsupreniri, 
denove grimpi, senĉese grimpi, senripoze kaj 


sen ombro. La ĉevaloj stertoras, ĝisgenue 

enprofundiĝas, kaj alvale glitas sur la alia 
deklivo de tiuj mirigaj montetoj. 

Ni estis du amikoj, akompanitaj de ok spahioj, 
kaj kvar kameloj kun iliaj kamelistoj. Ni ne 
parolis plu, premegitaj de la varmeco, la 
laceco, kaj sekiĝintaj pro soifo kiel tiu brula 
dezerto. Subite unu el niaj viroj eligis specon 
de krio, ĉiuj haltis; kaj ni restis senmovaj, 
surpriziĝintaj pro neklarigebla fenomeno, 
konata de la vojaĝantoj de tiuj i1zolataj 
regionoj. 

le, proksime de ni, en nepreciza direkto, 
tamburo sonis, la mistera tamburo de la dunoj; 
ĝi distingeble sonis, jen pli vibranta, jen 
mallaŭtiĝanta, haltante, poste rekomancante 
sian fantastan tamburadon. 

La Araboj, teruriĝantaj, sin rigardis reciproke; 
kaj unu diris, per sia gepatra lingvo: "La 
morto estas sur ni". Kaj subite mia kuniranto, 
mia amiko, preskaŭ mia frato, falis de sia 
ĉevalo, la kapon antaŭen, fulmrapide 
mortiĝinta pro sunfrapo. 

Kaj dum du horoj, dum mi vane provis savi lin, 
tiu nekaptebla tamburo ĉiam plenigis miajn 
orelojn per sia monotona, intermita kaj 
nekomprenebla bruo; kaj mi sentis enŝoviĝi la 
timo en miajn ostojn, la vera timo, la forpuŝe 
malbela timo, vidalvide al tiu amata kadavro, 
en tiu truo fajrokolorita de suno, inter kvar 
montoj el sablo, dum la nekonata eĥo de la 
rapida batado de la tamburo, ĵetis nin je ducent 
leŭgoj de 1u ajn franca vilaĝo. 

Tiun tagon, mi komprenis tion, kio estis la 
timo; sed aliafoje mi ankoraŭ pli sciis tion... 
La ŝipestro interrompis la rakontanton: 

— Pardonu, Sinjoro, sed tiu tamburo, kio ĝi 
estas? 

La vojaĝanto respondis: 

— Tion mi ne scias. Neniu scias. La oficiroj, 
kiuj estis ofte surpriziĝintaj per tiu bizara bruo, 
ĝenerale atribuas ĝin al la pliampleksigita, 
multobligita eĥo, ekscese ŝveligita de la 
ondantaj dunoj, de hajlo de sableroj forportitaj 


de la vento, kiuj frapas tufon da sekaj herboj; 

ĉar on1 ĉiam rimarkis, ke la fenomeno okazas 
en la apudeco de malgrandaj plantoj, bruligitaj 
de la suno, kaj malmolaj kiel pergameno. 

Tiu tamburo estus do nur speco de sonmiraĝo. 
Jen la tuto. Sed mi eksciis tion nur pli poste. 
Mi alvenas al mia dua emocio. 

Tio okazis dum la lasta vintro, en arbaro de 
nordorienta Francio. Tiom la ĉielo estis 
malhela, ke noktiĝis du horoj pli frue. Mia 
gvidanto estis kamparano, kiu marŝis flanke al 
mi, tra tute malgranda vojo, sub volbo de abioj, 
kies uragana vento eligis hurladojn. Inter la 
arbopintoj, mi vidis forkuri senordaj nuboj, 
konfuzaj nuboj, kiuj ŝajnis fuĝi antaŭ terurego. 
lafoje pro grandega ventopuŝo, la tuta arbaro 
sin klinis samdirekte kun suferoĝemo; kaj la 
malvarmo invadis min, malgraŭ mia rapida 
paŝo kaj mia peza vestaro. 

Ni devis 


arbargardisto, kies 


vespermanĝi kaj tranokti ĉe 
domo ne estis plu 
malproksima. Mi iris tien por ĉasi. 

Mia gvidanto, iafoje alĉielen rigardis kaj 
murmuris: "Malgaja vetero!" Poste li parolis al 
mi pri la geloĝantoj de la domo, en kiu ni 
baldaŭ alvenos. Antaŭ du jaroj la patro 
mortigis ŝtelĉasiston, kaj de tiu tempo, li ŝajnis 
malserena, kiel hantata de memoraĵo. Liaj du 
edziĝintaj filoj, vivis kun li. 

La tenebroj estis profundaj. Mi vidis nenion 
antaŭ mi kaj ĉirkaŭ mi, kaj la tuta branĉaro de 
la arboj, kiuj interkoliziis plenigis la nokton de 
senĉesa rumoro. Fine, mi ekvidis lumon, kaj 
baldaŭ mia «kuniranto frapis ĉe pordo. 
Akrasonaj virinaj krioj respondis al ni. Poste, 
vira voĉo, strangola voĉo, demandis: "Kiu Iras 
tien?", Mia gvidanto nomiĝis. Ni eniris. Tio 
estis neforgesebla sceno. 

Maljuna viro kun blanka hararo, frenezaj 
okuloj, enmane sia ŝarĝita fusilo, atendis nin 
staranta meze de la kuirejo, dum du grandaj 
knabegoj, armitaj per hakiloj, gardis la pordon. 
Mi distingis en la mallumaj anguloj du 
genulĝintajn virinojn, kun la vizaĝo kaŝita 


kontraŭ la muro. 

Oni sin eksplikis reciproke. La maljunulo 
relokis sian armilon kontraŭ la muro, kaj 
ordonis ke oni pretigu mian dormoĉambron; 
poste, ĉar la virinoj tute ne moviĝis, li bruske 
diris al mi: 

— Komprenu, Sinjoro, mi mortigis VIron, antaŭ 
du jaroj ĉi-nokte. La pasintan jaron, li revenis 
alparoli min. Ĉi-vespere mi ankoraŭ atendas 
lin. 

Poste li aldiris per tono kiu ridetigis min: 

— Tial, ni ne estas trankvilaj. 

Mi trankviligis lin kiel mi povis, kontenta(,) 
pro ke mi ĝuste venu tiun vesperon, kaj mi 
povu spekti al tiu superstiĉa teruro. 

Mi rakontis historiojn, kaj mi sukcesis kvietigi 
preskaŭ ĉiujn. 

Apud la fajrujo, maljuna hundo, preskaŭ 
blinda kaj liphara, unu el tiuj hundoj kiuj 
similas al konataj uloj, dormis kun la nazo 
inter siaj piedoj. 

Ekstere, la persistega ŝtormo batis la etan 
domon, kaj tra mallarĝa vitro, speco de luketo 
lokita proksime al la pordo, mi subite ekvidis, 
dank'al la eklumeto de grandaj fulmoj, tutan 
fatrason de arboj dispuŝitaj de la vento. 
Malgraŭ miaj strebadoj, mi ja sentis(,) ke 
profunda teruro tenis tiujn geulojn, kaj ĉiufoje 
kiam mi ĉesis paroli, ĉiuj oreloj aŭskultis al la 
malproksimo. Laca pro ĉeesti al tiuj stultaj 
timoj, mi tuj petos, ke mi enlitiĝu, kiam la 
maljuna gardisto subite eksaltis el sia seĝo; 
denove ekkaptis sian fusilon, balbutante per 
deliranta voĉo: "Jen li! Jen li! Mi aŭdas lin!" 
La du virinoj surgenuen refalis en siaj anguloj, 
kaŝante al si la vizaĝon; kaj la du filoj reprenis 
siajn hakilojn. Ankoraŭ mi tuj provos kvietigi 
iin, kiam la dormanta hundo neatendite 
vekiĝis, kaj levante la kapon, tordante la kolon, 
rigardante al la fajro per sia preskaŭ senflama 
okulo, ĝi eligis unu el tiuj malgajaj blekadoj, 
kiuj ektremigis la vojaĝantojn, vespere en la 
kamparoj. Ĉiuj okuloj rigardis al ĝi, nun ĝi 
restis senmova, stariĝanta sur siaj kruroj, kiel 


hantata de vizio, kaj ĝi denove ekhurlis al 10 

nevidebla, nekonata, sendube forloga, ĉar ĝia 
tuta hararo hirtiĝis. La arbargardisto, livida, 
ekkriis: "Ĝi flaris lin! Ĝi flaris lin! Ĝi ĉeestis 
kiam mi murdis lin". Kaj la du virinoj, 
delirantaj, ambaŭ ekhurlis kun la hundo. 
Kontraŭvole, granda tremo trakuris inter miaj 
ŝultroj. Tiu vidado de la besto en tiu loko, je 
tiu horo, meze de tiuj frenezaj geuloj, estis 
timigega por Vidi. 

Tiam, dum unu horo, la hundo nemoviĝante 
hurlis; ĝi hurlis kiel en la angoro de sonĝo; kaj 
la timo, la terura timo eniris en min; la timo 
pri kio? Ĉu mi scias tion? Estis la timo, jen la 
tuto. 

Ni restadis senmovaj, lividaj, atendante 
forlogan eventon, streĉante la orelon, kun la 
koro batanta, skuataj de la plej malgranda 
bruo. Kaj la hundo ekrondiris ĉirkaŭ la 
ĉambro, priflarante la murojn, kaj ĉiam 
ĝemante. Tiu besto frenezigis nin! Tiam, la 
kamparano kiu alkondukis min, impetegis sur 
ĝin, kun speco de paroksismo de furioza 
teruro, kaj malfermante pordon kiu rigardis al 
malgranda korto, ĵetis eksteren la animalon. 
Tuj ĝi silentis; kaj ni restadis mergataj en 
silento ankoraŭ pli terura. Kaj subite ĉiuj kune, 
ni faris kiel specon de eksalto: ekstere, 
kontraŭ la muro, estaĵo glitis al la arbaro; 
poste ĝi pasis kontraŭ la pordo, kiun ĝi $ajnis 
tuŝ1 per hezitanta mano; poste oni aŭdis plu 
nenion dum du minutoj, kiuj frenizigis nin; 
poste ĉiam flugtuŝante la muron ĝi revenis; kaj 
ĝi leĝere gratis, kiel farus infano per sia ungo; 
poste subite kapo aperis tra la vitro de la 
gvatluketo, blanka kapo kun lumaj okuloj kiel 
tiuj de la sovaĝbestoj. Kaj sono eligis el ĝia 
buŝo, konfuza sono, ĝema murmuro. 

Tiam grandega bruo eksplodis en la kuirejo. 
La maljunulo gardisto ĵus pafis. Kaj tuj la filoj 
sin pelis, ŝtopis la gavtluketon starigante la 
grandan tablon, kiun ili subtenis per la 
telermeblo. 

Kaj mi plej forte asertas al vi, ke la tondro de 


la pafo, kiun mi tute ne atendis, kaŭzis en mi 

tian angoron de la koro, la animo kaj la korpo, 
ke mi sentis min sveni, preta mortiĝi pro timo. 
Ni restadis tie ĝis la aŭroro, nekapablaj moviĝi, 
diri vorton, kuntiriĝantaj en neesprimebla 
teruriĝo. 

Oni kuraĝis malbarikadi la elirejon, nur kiam 
ni ekvidis, tra la fendo de antaŭtegmento, 
maldikan tagradion. 

Piede de la muro, kontraŭ la pordo, la maljuna 
hundo kuŝis, kun la faŭko frakasita de kuglo. 
Ĝi estis elirinta el la korto, fosante truon sub 
la palisaro. 

La viro kun la bruna vizaĝo silentis; poste li 
aldiris: 

— Tamen tiun nokton, mi tute ne estis 
endanĝeriĝanta; sed mi pli ŝatus revivi ĉiujn 
horojn, kiam mi alfrontis la plej terurajn 
danĝerojn, ol revivi dum unu sola minuto la 
pafon al la barba kapo ĉe la gvatluketo. 

La 23an de oktobro 1882 

Elfancigis 

Noel Lecomte 

(Francujo) 

